ГАЗ-52

**ГАЗ-52** — савецкі грузавы аўтамабіль, які выпускаў Горкаўскі аўтамабільны завод. Разам з ГАЗ-53 належаў да трэцяга пакалення грузавых аўтамабіляў ГАЗ.

## Гісторыя 
На замену ГАЗ-51А быў распрацаваны ГАЗ-52 групадымальнасцю 2,5 т. На аўтамабілі меркавалася ўсталёўваць верхнеклапанны рухавік ГАЗ-51Ф с фаркамерна-факельным запальваннем. Таксама меркавалася ўсталёўваць узмоцненае счапленне з павялічаным дыяметрам фрыкцыённых накладак, новую чатырохступеньчатую каробку перадач, дыферэнцыял падвышанага трэння. Доследныя ўзоры былі выраблены ў 1958—1959 гады. Масавая вытворчасць ГАЗ-52 павінна была пачацца ў 1961 годзе, але дапрацоўка фаркамерна-факельнага рухавіка зацягвала засваенне аўтамабіля, і ў рэшце рэшт вытворчасць ГАЗ-52 у яго першапачатковым выглядзе так і не пачалася. У выніку на ГАЗ-52 усталёўваўся рухавік ад ГАЗ-51 фарсіраваны да 75 к.с. Фактычна, ГАЗ-52 прадстаўляў сабой ГАЗ-51А з новай кабінай, трохі больш магутным рухавіком і мадэрнізаваным шасі. У перыяд паміж 1960—1964 была выпушчана невялікая ўстановачная партыя. У далейшым, пры зняцці з канвеера ГАЗ-51A, ад гэтага аўтамабіля пайшоў ГАЗ-52-04.

Адпускная цана ГАЗ-52-04 складала 2035 рублёў 50 капеек, прыбытак завода складаў 30 рублёў 81 капейку.

## Мадыфікацыі 
* **ГАЗ-52А** — шасі для ўстаноўкі спецыялізаваных фургонаў. Колавая база 3700 мм. Меркавана, доследна-прамысловымі партыямі ГАЗ-52А сталі выпускацца з сярэдзіны 1964 года, а серыйна — з сярэдзіны 1965 года і да 1966 года, пакуль у вытворчасць не было запушчана мадэрнізаванае шасі ГАЗ-52-01.
* **ГАЗ-52Г** — доследны бартавы аўтамабіль грузападымальнасцю 4000 кг і колавай базай 3700 мм. Прызначаўся для перавозкі грузаў выключна па дарогах з цвёрдым пакрыццём — у адваротным выпадку аўтамабілю не хапала магутнасці рухавіка і запасу трываласці шасі. Аўтамабіль быў абсталяваны шынамі падвышанай грузападымальнасці і ўзмоцненымі рысорамі. У сілу абмежаванняў па ўмовах эксплуатацыі, ГАЗ-52Г не патрапіў на канвеер, але ў далейшым выпускаўся аналагічны па канструкцыі грузавік (але паменшанай да 2500 кг грузападымальнасці).
* На базе ГАЗ-52 таксама планаваўся да выпуску седлавы цягач **ГАЗ-52П** (у далейшым, пасля мадэрнізацыі, устаў на канвеер як *ГАЗ-52-06*).
* **ГАЗ-52Я** — доследны бартавы аўтамабіль з грузападымальным заднім бортам на базе мадэлі ГАЗ-52Г, але ўкамплектаваны кузавам паменшанай даўжыні. Серыйны выпуск аўтамабіля меркавалася пачаць у 1962 годзе, аднак пасля было вырашана не пачынаць яго вытворчасць і канструкцыю перадалі на Горкаўскі завод гандлёвага машынабудавання. Сам задні борт невялікай партыяй быў выпушчаны на Горкаўскім аўтамбільным заводзе і пастаўлены на ГЗГМ, дзе быў выкарыстаны пры стварэнні фургона ГЗТМ-893.

### ГАЗ-52-01 
* **ГАЗ-52-01** (1966—1989) — доўгабазнае шасі, прадстаўляў сабой развіццё мадэлі *ГАЗ-52A*. Шасі для ўстаноўкі кузаваў-фургонаў і адмысловага абсталявання.
* **ГАЗ-52-03** (1966—1973) — бартавы аўтамабіль з павялічанай колавай базай, якая складала 3700мм. Знешне амаль нічым не адрозніваўся ад *ГАЗ-53А*, але агрэгатная база ў яго заставалася старой, уніфікаванай з ГАЗ-51А. Гэтыя машыны прызначаліся ў асноўным для перавозкі аб’ёмных, але лёгкіх грузаў, а таксама для мантажу розных надбудоў — фургонаў, лабараторый, рамонтных майстэрняў і г.д. Для беспамылковай ідэнтыфікацыі, дарэчы, завод спачатку наносіў на бакавыя барты ГАЗ-52-03 фарбай пазначэнне «2,5 т». Пасля аўтамабіль быў цалкам выцеснены мадэлямі ГАЗ-53А і ГАЗ-52-04.
* **ГАЗ-52-08** — мадыфікацыя доўгабазнага шасі, палівам для якой выступае звадкаваны газ прапан-бутан. Аўтамабіль меў рухавік з павялічанай з 6,2 да 7,0 ступенню сціску. Запас паліва — 136 л. Магутнасць засталася такая ж, як і ў бензінавага варыянта. Маса машыны павялічылася на 150 кг (3400 кг).
* **ГАЗ-52-28** — мадыфікацыя з рухавіком, які працуе на сціснутым прыродным газе. Запас паліва забяспечваюць сем балонаў агульным аб’ёмам 350 л. У параўнанні з ГАЗ-52-01 маса вырасла на 580 кг (2930 кг), а магутнасць на 10 к.с. (65 к.с.). Аўтамабіль ствараўся праз шырокую ўніфікацыю *ГАЗ-51А* і *ГАЗ-53А*. Аўтамабіль атрымаў новую кабіну, рулявое кіраванне і тормазы ад *53-га*. Астатнія вузлы трансмісіі і хадавой часткі, рухавік, а таксама рама і бартавая платформа засталіся ад *ГАЗ-51А*. Пасля таксама атрымаў і гіпоідны задні мост ад *ГАЗ-53*. Быў зняты з канвеера ў 1989 годзе.

* **ГАЗ-52-05** (красавік 1975—1989) — грузапасажырскае таксі на базе *ГАЗ-52-04*. Аўтамабіль камплектаваўся грузавой платформай з павялічанай вышынёй бартоў і тэнтам.
* **ГАЗ-52-02** (1966—1989) — шасі для самазвалаў. Дадаткова камплектаваліся каробкай адбору магутнасці і гідрапомпай. Памер колавай базы — 3300 мм.
* **ГАЗ-52-07** (лістапад 1976—1984) — газабалонная мадыфікацыя *ГАЗ-52-04*, палівам для якой выступае звадкаваны газ прапан-бутан. Аўтамабілі камплектаваліся рухавіком ГАЗ-52-07 з падвышанай да 7,0 ступенню сціску. Газавы балон умяшчальнасцю 136 л мацаваўся на левым ланжэроне рамы. Падрыхтаваная маса павялічылася на 165 кг, а грузападымальнасць засталася роўнай 2500 кг.
* **ГАЗ-52-27** (1984—1988) — грузавік на сціснутым прыродным газе. Асноўнае паліва — сціснуты прыродны газ (СПГ), дублюючае — бензін А-76. Маса вырасла да 2855 кг, а грузападымальнасць знізілася да 2400 кг. Аўтамабіль меў такі ж рухавік, як і на ГАЗ-52-07, але на метане развіваў толькі 65 к.с. Чатыры газавыя балоны размяшчаліся на раме адразу ззаду кабіны і забяспечвалі запас ходу да 250 кіламетраў.
* **ГАЗ-52-54** — экспартная мадыфікацыя *ГАЗ-52-04* для краін з трапічным кліматам. **ГАЗ-52-74** — экспартная мадыфікацыя *ГАЗ-52-04* для краін з умераным кліматам. Экспартныя мадыфікацыі шасі ГАЗ-52-02 — **ГАЗ-52-52** (для краін з трапічным кліматам) і **ГАЗ-52-72** (для краін з умераным кліматам).

### ГАЗ-52-06 
У 1977 годзе была выпушчана першая прамысловая партыя, а з чэрвеня 1978 года пачаўся серыйны выпуск седлавага цягача **ГАЗ-52-06**.

Тэхнічныя характарыстыкі: сядзельна-счэпная прылада — паўаўтаматычная; нагрузка на сядло — 2870 кгс; дапушчальная маса паўпрычэпа — 6000 кг; уласная маса цягача — 2435 кг; поўная маса цягача пры нагрузцы на сядло — 5455 кг. Поўная маса аўтацягніка — 8585 кг. *ГАЗ-52-06* замяніў *ГАЗ-51П*, меў з ім аднолькавую базу і вышыню сядла, быў разлічаны на буксіроўку тых жа паўпрычэпаў.

На ГАЗ-52 усталёўваўся мадэрнізаваны рухавік ад *ГАЗ-51А* — радны шасціцыліндравы і з ніжнім размяшчэннем клапанаў. Рухавік быў удасканалены з мэтай павелічэння рэсурса, а таксама, дзякуючы прымяненню іншай галоўкі блока цыліндраў і павелічэнню ступені сціску з 6,2 да 6,7, павялічылася і яго магутнасць да 75 к.с.

### Тэхнічныя характарыстыкі 
## Крыніцы 
## Літаратура 
* 
* 
* 
* 
* 

## Спасылкі 
* Падабенствы і адрозненні сямействаў ГАЗ-52/53

52
Катэгорыя:Грузавыя аўтамабілі паводле алфавіта